Rasismia vastustavat naispuoliset kirjoittajat joutuvat vastaanottamaan erityisen paljon vihaviestejä.

Turun puukotusten jälkeen vihapuhe maahanmuuttajia sekä heidän puolusta­jiaan vastaan ryöpsähti valloilleen sosiaalisessa mediassa.

Olen suomalainen nuorehko nainen. Tilanne, johon olen törmännyt aiemminkin, on omalla kohdallani kärjistynyt: haluaisin osallistua keskus­teluun mutta en uskalla. Ihmisoikeuksia ja malttia puolustavat sekä vihapuhetta ja rasismia vastustavat naispuoliset kirjoittajat joutuvat vastaanottamaan erityisen paljon vihaviestejä: haukkumista ja uhkauksia, jotka ovat usein sukupuolittuneita ja seksualisoituja.